Diari Oficial de la Generalitat Valenciana


Sumari del DOGV 5176, del 13-01-2006 (2005/14390)

ORDE de 18 de novembre de 2005, de la Conselleria de Cultura, Educació i Esport, per la qual es concedix autorització per a impartir formació bàsica de persones adultes, cicles I i II, i es modifica l'autorització per a impartir cicles formatius al centre docent privat .HERMES., de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5176

Data del DOGV
:   13-01-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/14536


Data del document
:   18-11-2005

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * València
    * centre d'ensenyament
    * ensenyament privat
    * educació preescolar
    * ensenyament primari
    * ensenyament professional
    * educació d'adults
    * ensenyament secundari

ORDE de 18 de novembre de 2005, de la Conselleria de Cultura, Educació i Esport, per la qual es concedix autorització per a impartir formació bàsica de persones adultes, cicles I i II, i es modifica l'autorització per a impartir cicles formatius al centre docent privat ?HERMES?, de València. [2005/14263]
  
L'expedient ha sigut iniciat a instància del representant de la titularitat del centre docent privat ?Hermes?, número de codi 30215689, situat al carrer Dibuixant Manuel Gago, 10 i 12, de València, el qual sol·licita l'autorització per a impartir formació bàsica de persones adultes, cicles I i II, amb 4 unitats, i el cicle formatiu de grau mitjà de Perruqueria, amb 2 unitats.
  
La Direcció General d'Ensenyament va declarar, per Resolució de 15 d'abril de 2005, l'adequació de les instal·lacions proposades, quant a espais educatius, al que disposa la legislació aplicable.
  
L'expedient ha sigut tramitat per la Direcció Territorial de Cultura, Educació i Esport de València, i inclou informe favorable de la Unitat Tècnica de Construccions i el compromís de la titularitat del centre d'aportar la relació de professors i titulacions respectives, abans de l'inici de les activitats educatives corresponents, de conformitat amb la normativa aplicable.
  
Vists la Llei Orgànica 8/1985, de 3 de juliol, Reguladora del Dret a l'Educació; la Llei Orgànica 1/1990, de 3 d'octubre (BOE de 4 d'octubre), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02), el Decret 207/2003, de 10 d'octubre, del Consell de la Generalitat (DOGV de 14.10.03), pel qual s'establixen els requisits mínims dels centres docents de formació de persones adultes que impartisquen ensenyaments bàsics; el Reial Decret 777/1998, de 30 d'abril (BOE de 08.05.98), pel qual es desenrotllen determinats aspectes de l'ordenació de la Formació Professional en l'àmbit del sistema educatiu, i el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris (BOE de 09.04.92).
  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Autoritzar el funcionament per a impartir formació bàsica de persones adultes, cicles I i II, i el cicle formatiu de grau mitjà de Perruqueria, al centre que a continuació s'indica, en els termes que s'hi especifiquen,
  
Centre: HERMES
  
Titular: Colegio Hermes Cooperativa Valenciana
  
Domicili: c/ Dibuixant Manuel Gago, 10 i 12
  
Localitat: València
  
Província: València
  
Codi: 29438956
  
Ensenyaments i capacitat màxima que s'autoritzen:
  
Formació Bàsica de Persones Adultes (cicles I i II), amb 4 unitats i 111 llocs escolars.
  
Modificació que s'autoritza:
  
El centre impartirà el cicle formatiu de grau mitjà de Perruqueria, amb 2 unitats, de manera que el centre queda configurat en la seua totalitat amb la següent composició:
  
- 3 unitats d'Educació Infantil, segon cicle, amb 75 llocs escolars.
  
- 6 unitats d'Educació Primària, amb 150 llocs escolars.
  
- 4 unitats d'Educació Secundària Obligatòria, amb 120 llocs escolars.
  
- 2 unitats del cicle formatiu de grau mitjà de Perruqueria, amb 40 llocs escolars, en doble torn, una unitat de matí i una unitat de vesprada
  
- 4 unitats de Formació Bàsica de Persones Adultes (cicles I i II), amb 111 llocs escolars.
  
De conformitat amb el que disposa l'article 8.1 del Reial Decret 332/1992, la present autorització produirà efectes a partir del curs escolar immediatament següent al de la data de la present orde.
  
Disposició addicional primera
  
El centre ha de presentar la relació del professorat i les titulacions corresponents, davant la Direcció Territorial de Cultura, Educació i Esport de València, a fi de la seua aprovació abans de l'inici de les activitats educatives, previ informe favorable de la Inspecció Educativa.
  
Disposició addicional segona
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 18 de novembre de 2005
  
El conseller de Cultura, Educació i Esport
  
Alejandro Font de Mora Turón